Luuletused "Muinasjutt talve tulekust" ja "Ööteel" on otse jätkuks toodule. Siin tutvustab Jaik meile vaime, sortse, kes istuvad kartulikuhja otsas või põgenevad okste pragisedes kuke laulu eest. Fantastikasse kuuluvad veel: "Painaja" ja "Kodumets II". Esimene on saavutanud oma headuse painajaliku hirmu ja valdavuse edasiande pärast. Painajat pole näha, ent kõik tunnevad teda, aimavad ta lähedalolu: penid, kikkad ja kassid. See  on õudusevaim, mis lööb "maa päält hamba pilve kinni". Ning "Kodumetsas II" siud kerrakerind, rästikud ja siilid ning männid on palukavartes vahil, kurjastades, kaheldes ning kartes.